Partyzone

partYzone — беларускі рок-гурт з Мінска, заснаваны ў 1994 годзе.

 Біяграфія 

Гурт Partyzone узнік у 1994 годзе ў Мінску пасля пачатку супрацы спявака Уладзіміра Гнутава і гітарыста Яўгена Цылікава. За 2 тыдні да праходзіўшага тады фэсту «Next Stop» музыкі дабралі склад, адрэпетырывалі і паспяхова адыгралі на канцэрце. Пасля фестывалю з новых музыкаў у гурце застаўся толькі клавішнік Дзяніс Вячэрскі. Пад канец 1995 да Partyzone далучыўся гітарыст Андрэй Дзяменцьеў, які дапамог дабраць склад. Такім чынам, атрымаўся наступны склад гурта: Віктар Ступчык — бас-гітара; Андрэй Дзяменьцьеў — гітара; Дзяніс Вячэрскі — клавішы; Зміцер Гунько — ударныя; Уладзімір Гнутаў — вакал; Яўген Цылікаў - гітара, а таксама аўтар усіх песень і ідэйны натхняльнік праекта.

У гэтым складзе гурт выдаў паўнацэнны альбом улетку 1996 пад назвай «Can't Fly» - узор цудоўнага хард-року. Далей адбыліся змены ў складзе, у выніку якіх усе ідэі Яўгена Цылікава паступова накіраваліся ў створаны новым клавішнікам Partyzone Андрэем Вараб'ёвым праект Out Of Reach, гэтыя ідэі падтрымаў і сам Яўген. У выніку новы гурт стаў цягчэй і скараціуся да 4 музыкаў.

У 2000 годзе Яўген вырашыў зноў вярнуцца да Partyzone. У новы склад увайшлі маладыя музыкі: Павел Коцкі — бас-гітара; Антон Арлоў — ударныя; Сяргей Воранаў — клавішы.

Яўген Цылікаў пачаў спяваць, але ненадоўга. Некалькі неўдалых канцэртаў у гэтым складзе ахалодзілі стараннасць працаваўшых з ім юнакоў, і Partyzone на некаторы час замаўчаў. Тым часам Яўген працягваў працаваць над новым альбомам. У выніку паспяховых перамоваў са сваім даўнім сябрам і калегай Дзянісам Вячэрскім на тэму сваёй замены ля мікрафона (бо той меў дастатковы вопыт у гурце Сок ды іншых), апошні стаў спяваць у Partyzone. Альбом «Трэба Рабіць» быў створаны ў сакавіку-маі 2002, і ў той жа час паступіла прапанова ад БМАgroup удзельнічаць у hardcore-кампіляцыі. Супрацоўніцтва адбылося, прычым з нечаканым працягам: БМА прапанавалі заняцца таксама прамоўшанам Partyzone, на што гурт пагадзіўся.

Улетку 2002 музыкі прынялі ўдзел у фэсце беларускай альтэрнатыўнай музыкі «Басовішча», які адбыўся пад Беластокам у Польшчы 19-20 ліпеня і ўзялі там Гран-пры.Победителем «Басовища» стал минская группа «PARTYZONE»  / БДГ Прызом з'явіўся запіс у польскай студыі.

На 2003 год каманда мела наступны склад: Дзяніс Вячэрскі — вакал; Яўген Цылікаў — гітара, бэк-вакал, музыка і тэксты; Юрась Сушчынскі — гітара; Зміцер Астроўскі — бас-гітара; Аляксей Яфрэменка — ударныя.

Partyzone працягнулі актыўную канцэртную дзейнасць. У маі 2003 года яны прынялі ўдзел у «Рок-каранацыі», якая праводзілася ў к/з «Мінск». У 2003 і 2005 гадах музыкі ўдзельнічалі ў «Басовішчы» ў якасці гасцей. Трэці альбом гурта, «Сьмерці няма», быў выдадзены ў 2005 годзе.Partyzone - Сьмерці Няма / Музыкальная газета У 2008 годзе гурт выпусціў два кліпа — «Смутак» і «Сьмерці няма». У 2008-2009 гадах Partyzone сталі удзельнікамі украінскага фестывалю «Be Free». Апошні на дадзены момант альбом «Падаць і ўзлятаць» выйшаў у маі 2011 года.Partyzone "Падаць і ўзлятаць" (+аўдыё) / Experty.by Паралельна з усім гэтым, Partyzone ўдзельнічалі ў шматлікіх зборніках беларускай музыкі.

У 2012 годзе, выступаючы на канцэрце свайго другога гурта Litvintroll, загінуў басіст Алег Клімчанка.На фестывалі ў Гомелі загінуў басіст Litvintroll Алег Клімчанка / Наша Ніва

2012-2022 - творчы перапынак.

2022 - узнаўленне дзейнасці.

 Дыскаграфія 

 Альбомы 
 Can't Fly (1996)
 Трэба рабіць (2002)
 Сьмерці няма (2005)
 Падаць і ўзлятаць (2011)

 Удзел у зборніках 
 Hardcoreманія: чаду! (2002) — «Бывайце, выбачайце...»
 Hard Life Heavy Music II (2003) — «Парай дарогу!»
 Viza Незалежнай Рэспублікі Мроя (2003) — «Партызанская»
 FuckShowBiz (2003) — «Mad About You»
 Генералы айчыннага року (2004) — «Сьмерці няма»
 Hard Life Heavy Music. Metallection III (2004) — «Смутак»
 Варта Вежы Багоў (2005) — «Сьпявак пахавальны»
 Прэм’ер Тузін 2005 (2005) — «Маё сэрца»
 Прэм’ер Тузін 2006 (2006) — «Ляці за край»
 Metallection 4 (2006) — «Karani»
 НезалежныЯ (2008) — «Розум»
 Беларускі глёбус (2009) — «Сонца»
Budzma The Best Rock / Budzma The Best Rock/New (2009) — «Serca»

 Склад станам на кастрычнік 2024 года 
 Яўген Цылікаў: аўтар, гітара, аранжыроўка
 Дзмітрый Астроўскі: бас-гітара
 Аляксей Рак: вакал
 Аляксей Яфрэменка: ударныя

 Літаратура 

 Спасылкі 
 Partyzone на Last.fm

Катэгорыя:Рок-гурты Беларусі
Катэгорыя:Метал-гурты Беларусі
Катэгорыя:Музычныя калектывы, якія з’явіліся ў 1994 годзе